མཛད་འཆར་ལྟར་ན།ཕྱི་ཟླ་༧་པའི་ཚེས་༡༡་ཉིན་༧མགོན་པོ་གང་ཉིད་ལ་དྭགས་ཀྱི་རྒྱལ་ས་སླེ་ནས་ནུབ་རར་ཆིབས་བསྒྱུར་བསྐྱངས་གནང་གིས་ཁུལ་དེར་ཚེས་བཅུ་བདུན་བར་བཞུགས་རྒྱུ་ཡིན་པ་མ་ཟད་ཆོས་འབྲེལ་དང་མང་ཚོགས་ལ་བཀའ་སློབ་སོགས་སྩལ་གནང་རྒྱུ་ཡིན་འདུགདེ་ནས་སླེ་རུ་ཕྱིར་ཕེབས་ཀྱིས་སྐུ་ངལ་གསོས་གནང་ཏེ་རིམ་པས་ཟང་དཀར་དང་དཀར་དཀྱིལ་བཅས་པར་ཆིབས་བསྒྱུར་གནང་ཏེ་ཆོས་འབྲེལ་དང་མང་ཚོགས་ལ་མཇལ་ཁ་སོགས་གྲུབ་མཚམས་སླར་ཡང་སླེ་རུ་ཕྱིར་ཕེབས་ཀྱིས་ཉིན་གྲངས་གསུམ་ཙམ་རིང་གསུང་ཆོས་སྩལ་གནང་རྒྱུ་བཅས་ཀྱི་མཛད་འཆར་ཡོད་ཀྱང་།ཆིབས་བསྒྱུར་བསྐྱངས་ཡུལ་དེ་དག་མཐའ་མཚམས་ལུང་ཁུག་དང་ས་མཐོའི་རྐྱེན་པས་གནམ་གཤིས་དང་ཕེབས་ལམ་སོགས་མང་པོ་ཞིག་ལ་བསྟུན་གནང་དགོས་ཀྱི་ཡོད་པའི་ཆ་ནས་མཛད་འཆར་ལ་ཕྲན་བུའི་འགྱུར་བ་འགྲོ་སྲིད་པའི་ཚོད་དཔག་གནང་གི་འདུག